ദ ഷെഫേർഡെസ്

വില്യം-അഡോൾഫ് ബോഗുറേ 1889-ൽ വരച്ച ഒരു ചിത്രമാണ് ദ ലിറ്റിൽ ഷെഫേർഡെസ്. ഈ ചിത്രം ദ ഷെഫേർഡെസ്(French: Pastourelle) എന്നും അറിയപ്പെടുന്നു. ദക്ഷിണ ഫ്രഞ്ച് ഭാഷയിൽ നിന്നും എടുത്ത ശീർഷകം ആണ് ഈ ചിത്രത്തിന് ഉപയോഗിച്ചിരിക്കുന്നത്. കർഷക വേഷത്തിൽ, കാലികളെ മേയ്ക്കുന്ന ഒറ്റപ്പെട്ട ഒരു യുവതി അവളുടെ ചുമലിൽ കുറുകെ ഒരു വടി (കാലിയെ മേയ്ക്കുന്ന വടിയാകാനാണ് സാധ്യത ) തുലനം ചെയ്തുകൊണ്ട് നഗ്നപാദയായി വയലിനരികിൽ നിൽക്കുന്നതായി ചിത്രകാരൻ ചിത്രീകരിച്ചിരിക്കുന്നു. പശ്ചാത്തലത്തിൽ കാളകൾ പുല്ലുമേയുന്നു. തുൾസയിലെ ഫിൽബ്രൂക് മ്യൂസിയത്തിന്റെ ശാഖയിൽ നിലവിൽ ഈ ചിത്രം സൂക്ഷിച്ചിരിക്കുന്നു.Mary Thomas, "A vision of beauty and light: The Frick explores the idealized images of Bouguereau and his American students", Pittsburgh Post-Gazette, July 3, 2007. (". . . a Bouguereau in the Philbrook, 'The Little Shepherdess,' became 'the signature image for that museum.' The Philbrook's . . .  curator of European and American art, decided to organize an exhibition to put the painting -- 'a community icon' -- into a larger context, Bodine says.")Lashonda Stinson, "Exhibit showcases works of William Bouguereau and his students", Star-Banner, February 11, 2007.James Frederick Peck, In the Studios of Paris: William Bouguereau & His American Students (Philbrook Museum of Art, 2006), . Listing at Google Books  here.
 ചിത്രകാരനെക്കുറിച്ച് 
ഫ്രഞ്ച് സ്വദേശിയായ ഒരു ചിത്രകാരനായിരുന്നു വില്യം-അഡോൾഫ് ബോഗുറേ. തന്റെ യഥാർത്ഥമായ ചിത്രങ്ങളിൽ പുരാണരംഗങ്ങൾ ചിത്രീകരിക്കുകവഴി അദ്ദേഹം ക്ലാസിൿ രംഗങ്ങൾക്ക്,  സവിശേഷമായി സ്ത്രീശരീരചിത്രീകരണങ്ങൾക്ക് നവീനഅർത്ഥങ്ങൾ പകർന്നുനൽകി. തന്റെ ജീവിതകാലത്ത് ഫ്രാൻസിലും അമേരിക്കയിലും പ്രസിദ്ധനായിരുന്ന അദ്ദേഹത്തിന് നിരവധി പുരസ്കാരങ്ങൾ ലഭിക്കുകയും ചിത്രങ്ങൾക്ക് ഉയർന്ന വില ലഭിക്കുകയും ചെയ്തു. മാറുന്ന അഭിരുചികളാൽ ഇരുപതാം നൂറ്റാണ്ടിന്റെ ആദ്യമാകുമ്പോഴേക്കും ബോഗുറേയ്ക്കും അദ്ദേഹത്തിന്റെ രചനകൾക്കും സ്വീകാര്യത കുറഞ്ഞുവന്നു. എന്നാൽ 1980 കളിൽ രൂപചിത്രീകരണത്തിൽ ഉണ്ടായ താല്പര്യങ്ങളാൽ അദ്ദേഹം വീണ്ടും ജനശ്രദ്ധയാകർഷിച്ചു. ലഭ്യമായ അറിവുകൾ വച്ച് തന്റെ ജീവിതകാലത്ത് 822 രചനകൾ നടത്തിയ അദ്ദേഹത്തിന്റെ ചിത്രങ്ങളിൽ പലതിനേക്കുറിച്ചുമുള്ള അറിവുകൾ കാലയവനികയ്ക്കുള്ളിൽ മറഞ്ഞുകിടക്കുന്നു.

 ഇതും കാണുക 
 ദ യങ് ഷെഫേർഡെസ്
 ദ ഗൂസ് ഗേൾ

 അവലംബം

 പുറം കണ്ണികൾ
 The Little Shepherdess at the Philbrook Museum of Art 

വർഗ്ഗം:സ്ത്രീകളുടെ ചിത്രങ്ങൾ
വർഗ്ഗം:വില്യം-അഡോൾഫ് ബൊഗ്യൂറോയുടെ ചിത്രങ്ങൾ